**Velkommen til afdeling 21  
i Hadsten Boligforening**

Afdeling 21 består af 80 boliger. Der er 30 lejligheder i det centrale og østlige Hadsten på Vesselbjergvej og Dr. Larsens Vej samt 8 rækkehuse og 4 pensionistboliger på Nørrevang. Disse er opført fra 1945-1966. Derudover er der i 2004 også opført 33 lejligheder og 5 rækkehuse på Dr. Larsens Vej.

Boligerne varierer i størrelse fra 2-4 værelser og har alle eget pulterrum/skur.

Fælles for boligerne er, at der er adgang til hyggelige grønne områder omkring boligerne, hvor der er legeplads og/eller bord-bænkesæt. Til rækkehusene er der også små haver. Lejlighederne i Højbo (Dr. Larsens Vej 43) har elevator.

**Du bør vide…**

**Cykelparkering**   
Du finder cykelparkering i din ejendoms kælder.   
I Højbo er der et stort rum til cykelparkering – det har indgang fra bagsiden af bygningen.

**Husdyr**   
Du må have en hund eller en 1-2 indekatte. Det er dog vigtigt, at du orienterer boligforeningen herom. Derudover skal den generelle husorden også overholdes.

**Haveaffald**   
Kan lægges i det indhegnede område bag Dr. Larsens Vej 40.

**Mødelokale**   
Til afdelingen hører et mødelokale i Højbo,   
som kun kan lejes af afdelingens beboere.   
Boligforeningen råder også over 4 udlejningshuse., som du kan læse mere om bagerst i mappen.

**Parkering**  
Der er fælles parkeringspladser og mulighed for at leje plads i en carport på Nørrevang. Kontakt kontoret, hvis du ønsker at leje en carport.

**Vaskeri**  
Der er flere fællesvaskerier i afdelingen.   
Du kan booke på vores hjemmeside, via appen ”*e-vaskeri*” eller i vaskeriet booke vasketider.

**Affald**Husholdningsaffald skal afleveres i molokker (nedgravede affaldscontainere).   
Du finder dem på Dr. Larsens Vej 42, Nørrevang 4, Dr. Larsens Vej 43 og mellem Dr. Larsens Vej 45 og 47. På Vesselbjergvej skal det afleveres i almindelige containere.   
Der er også containere til glas/metal og til pap/papir m.v.